Πρόταση οδηγίας του Συμβουλίου σχετικά με το θαλάσσιο εξοπλισμό

(95/C 218/06)

(Κείμενο που παρουσιάζει ενδιαφέρον για τον ΕΟΧ)

COM(95) 269 τελικό - 95/0163(SYN)

(Υποβλήθηκε από την Επιτροπή στις 22 Ιουνίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 84 παράγραφος 2,

την πρόταση της Επιτροπής,

Σε συνεργασία με το Ευρωπαϊκό Κοινοβούλιο,

Έχοντας υπόψη τη γνώμη της Οικονομικής και Κοινωνικής Επιτροπής,

Εκτιμώντας:

ότι, στο πλαίσιο της κοινής πολιτικής μεταφορών, είναι αναγκαία η θέσπιση περαιτέρω μέτρων στον τομέα των θαλάσσιων μεταφορών, για την προάσπιση της ασφάλειας των μεταφορών 7

ότι η Κοινότητα ανησυχεί σοβαρά για τα ναυτικά ατυχήματα, και ειδικότερα για την απώλεια ανθρωπίνων ψυχών στη θάλασσα, καθώς επίσης και για τη ρύπανση των θαλασσών και των ακτών των κρατών μελών 7

ότι τα υψηλά επίπεδα ασφαλείας σχετικά με τη λειτουργία του θαλάσσιου εξοπλισμού των πλοίων μπορούν, χωρίς αμφιβολία, να συμβάλουν στον περιορισμό των ναυτικών ατυχημάτων, ως και της ρύπανσης της θάλασσας 7 ότι οι προδιαγραφές και οι μέθοδοι δοκιμής μπορούν να επηρεάσουν ουσιαστικά τη μελλοντική λειτουργία του εξοπλισμού 7

ότι οι διεθνείς συμβάσεις απαιτούν από τα κράτη σημαίας να διασφαλίζουν την τήρηση των απαιτήσεων ασφαλείας του εξοπλισμού που μεταφέρεται επί των πλοίων και να εκδίδουν τα σχετικά πιστοποιητικά 7 ότι, προς το σκοπό αυτό, έχουν αναπτυχθεί προδιαγραφές δοκιμής ορισμένων τύπων θαλάσσιου εξοπλισμού στο πλαίσιο των σχετικών διεθνών συμβάσεων και από τους διεθνείς οργανισμούς τυποποίησης 7

ότι, ανεξάρτητα από την ύπαρξη διεθνών προδιαγραφών δοκιμής, υπάρχουν διαφορετικά επίπεδα σε ό,τι αφορά στις εθνικές προδιαγραφές που εφαρμόζουν τις διεθνείς, αφήνοντας περιθώρια στη διακριτική ευχέρεια των αρχών πιστοποίησης, καθώς και διαφορετικά επίπεδα προσόντων και εμπειρίας του οικείου προσωπικού των αρχών αυτών 7

ότι είναι απαραίτητο να εκπονηθούν κοινοί κανόνες προκειμένου να εξαλειφθεί η έλλειψη εναρμόνισης της εφαρμογής των διεθνών προδιαγραφών, που οδηγεί σε διαφορετικά επίπεδα ασφάλειας σχετικά με τα προϊόντα για τα οποία οι αρμόδιες εθνικές αρχές έχουν πιστοποιήσει ότι πληρούν τις οικείες διεθνείς προδιαγραφές ασφάλειας, και σε σοβαρές επιφυλάξεις που εκφράζουν ορισμένα κράτη μέλη να δεχθούν, χωρίς περαιτέρω έλεγχο, τη μεταφορά επί πλοίων που φέρουν τη σημαία τους εξοπλισμού που έχει εγκριθεί ως κατάλληλος από άλλα κράτη μέλη 7 ότι οι κοινοί αυτοί κανόνες θα έχουν ως αποτέλεσμα την εξάλειψη των περιττών δαπανών και των διοικητικών διαδικασιών, που έχουν σχέση με την έγκριση του εξοπλισμού, καθώς και τη βελτίωση, με τον τρόπο αυτό, των συνθηκών λειτουργίας και της ανταγωνιστικής θέσεως της κοινοτικής ναυτιλίας, καθώς επίσης και την εξάλειψη τεχνικών εμποδίων στο εμπόριο 7

ότι η ελεύθερη διακίνηση ορισμένων προϊόντων να οποία μπορούν επίσης να χρησιμοποιηθούν ως εξοπλισμός επί πλοίων που φέρουν τη σημαία ενός κράτους μέλους, διασφαλίζεται ήδη εν όλω ή εν μέρει από τις διατάξεις διαφόρων οδηγιών, περιλαμβανομένης της οδηγίας 89/336/ΕΟΚ (1) για την προσέγγιση των νομοθεσιών των κρατών μελών των σχετικών με την ηλεκτρομαγνητική συμβατότητα 7 ότι οι διατάξεις αυτές δεν αφορούν, ωστόσο, επίσης τη σχετική πιστοποίηση από τα κράτη μέλη σύμφωνα με τις σχετικές διεθνείς συμβάσεις και, κατά συνέπεια, εξοπλισμός που πρόκειται να τοποθετηθεί επί πλοίων και πρέπει να συμμορφώνεται με αυτές πρέπει να αντιμετωπίζεται αποκλειστικά σε νέους κοινούς κανόνες 7

ότι η Επιτροπή, στην ανακοίνωσή της της 24ης Φεβρουαρίου 1993 σχετικά με την κοινή πολιτική για την ασφάλεια στη θάλασσα, τονίζει την ανάγκη να διασφαλιστεί ότι τα περιθώρια ερμηνείας των διεθνών προδιαγραφών, που αφήνονται στις οικείες εθνικές αρχές ή τους οργανισμούς ελέγχου, συγκλίνουν, και ότι οι κανόνες και οι προδιαγραφές για τον θαλάσσιο εξοπλισμό εφαρμόζονται αποκλειτικά, με ενιαίο τρόπο, σε όλα τα κράτη μέλη 7 ότι το Συμβούλιο της Ένωσης, στο ψήφισμά του της 8ης Ιουνίου 1993, καλούσε την Επιτροπή να εναρμονίσει την εφαρμογή των προδιαγραφών του ΙΜΟ και των διαδικασιών έγκρισης σχετικά με τον θαλάσσιο εξοπλισμό 7

ότι στην ανωτέρω ανακοίνωση αναφέρεται ότι πρέπει να εγκριθούν οδηγίες, οι οποίες θα αφορούν αρχικά τον επί των πλοίων εξοπλισμό, για τον οποίον, σύμφωνα με τη διεθνή σύμβαση για την ασφάλεια της ζωής στη θάλασσα (Solas), καθώς και τη διεθνή σύμβαση για την αποτροπή της ρύπανσης από τα πλοία (Marpol), απαιτείται έγκριση από τις αρμόδιες εθνικές αρχές, σύμφωνα με τις προδιαγραφές ασφαλείας που ορίζουν οι διεθνείς συμβάσεις και αποφάσεις 7 ότι οι εκπρόσωποι του τομέα αυτού και των αρμόδιων εθνικών διοικήσεων των κρατών μελών θεωρούν σκόπιμο να ασχολούνται με τον εξοπλισμό, για τον οποίο, σύμφωνα με τις διεθνείς συμβάσεις, απαιτείται έγκριση των εθνικών αρχών, καθώς και υποχρεωτική τοποθέτησή του στα πλοία 7

ότι η δράση σε κοινοτικό επίπεδο είναι ο μόνος δυνατός τρόπος εξεύρεσης λύσεως στα προαναφερθέντα προβλήματα, δεδομένου ότι όταν τα κράτη μέλη δρουν ανεξαρτήτως ή μέσω των διεθνών οργανισμών, δεν είναι σε θέση να επιτύχουν το ίδιο επίπεδο επιδόσεων ασφαλείας του εξοπλισμού, λόγω των διαφορετικών περιθωρίων τα οποία οι διεθνείς κανονισμοί αφήνουν πάντοτε στις διοικήσεις 7 ότι η αμοιβαία αναγνώριση πιστοποιητικών που εκδίδονται σε διαφορετικά κράτη μέλη είναι γενικά αδύνατη λόγω της ύπαρξης του στοιχείου της διακρίσεως 7

ότι η έγκριση οδηγίας του Συμβουλίου είναι η πλέον πρόσφορη διαδικασία για τη θέσπιση του νομικού πλαισίου για τη βελτίωση της ασφαλούς λειτουργίας του εξοπλισμού, μέσω της ομοιόμορφης και υποχρεωτικής εφαρμογής των διεθνών προδιαγραφών δοκιμής του εξοπλισμού, αφήνοντας στη διακριτική ευχέρεια των κρατών μελών τον τρόπο επιβολής και υλοποίησης της οδηγίας 7

ότι είναι απαραίτητο να εξαλειφθούν όλα τα στοιχεία διακρίσεων που επιτρέπονται στις εθνικές διοικήσεις, καθορίζοντας σαφώς στο παράρτημα Α τις δοκιμές οι οποίες εκείνες μόνον μπορούν να χρησιμοποιούνται, μεταξύ εκείνων οι οποίες αναφέρονται στους διεθνείς κανονισμούς 7

ότι οι εθνικές διοικήσεις ή οργανισμοί που ενεργούν εξ ονόματός τους όσον αφορά την εκτίμηση των επιδόσεων ασφαλείας του εξοπλισμού ο οποίος μεταφέρεται επί πλοίων που φέρουν τη σημαία τους, καθώς και όσον αφορά την έκδοση ή την ανανέωση των σχετικών πιστοποιητικών ασφαλείας, πρέπει να διασφαλίζουν η συμμόρφωση με τις διατάξεις της παρούσας οδηγίας 7

ότι τα κράτη μέλη πρέπει να αναθέσουν σε κοινοποιημένους οργανισμούς τη διαδικασία διαπιστώσεως της συμμόρφωσης και να διασφαλίσουν ότι οι οργανισμοί αυτοί έχουν τις δυνατότητες και το κατάλληλο προσωπικό να επιληφθούν των καθηκόντων που τους ανατίθενται 7

ότι η συμμόρφωση με τα διεθνή πρότυπα δοκιμών πρέπει να αποδεικνύεται μέσω των διαδικασιών διαπιστώσεως της συμμόρφωσης, όπως προβλέπονται στην απόφαση 93/465/ΕΟΚ του Συμβουλίου (1) 7

ότι ο εξοπλισμός που αναφέρεται στη συγκεκριμένη οδηγία πρέπει, κατά κανόνα, να φέρει σήμα με το οποίο καταδεικνύεται η συμμόρφωση προς τις απαιτήσεις της οδηγίας και να τοποθετείται στο πλοίο και να λειτουργεί για τον σκοπό που έχει κατασκευαστεί 7

ότι είναι απαραίτητο να δοθεί μεταβατική περίοδος, μετά την ημερομηνία ενάρξεως ισχύος της εθνικής νομοθεσίας που θέτει σε εφαρμογή την οδηγία κατά τη διάρκεια της οποίας ο εξοπλισμός που κατασκευάστηκε πριν από την ημερομηνία αυτή μπορεί να τοποθετείται στα πλοία ακόμα και αν δεν φέρει το σήμα, προκειμένου να παρασχεθεί η δυνατότητα στους κατασκευαστές να πωλήσουν τα προϊόντα που έχουν στις αποθήκες τους 7

ότι υπάρχει ο εξοπλισμός για τον οποίον, σύμφωνα με διεθνείς συμβάσεις, απαιτείται η χορήγηση έγκρισης από τις οικείες εθνικές αρχές και η τοποθέτησή του στα πλοία είναι υποχρεωτική, αλλά για τον οποίο δεν υπάρχουν λεπτομερείς διεθνείς προδιαγραφές δοκιμής (πρόκειται για τον εξοπλισμό που είναι καταχωρημένος στον κατάλογο του παραρτήματος Α.2 της οδηγίας) 7 ότι, εφόσον η ναυτιλία έχει διεθνή χαρακτήρα και η υιοθέτηση περιφερειακών προδιαγραφών θα είχε δυσμενείς οικονομικές επιπτώσεις στους ευρωπαίους εφοπλιστές και κατασκευαστές, είναι απαραίτητο να καθορισθούν προδιαγραφές δοκιμής σε διεθνές επίπεδο 7 ότι ο Διεθνής Ναυτιλιακός Οργανισμός (ΙΜΟ) θεωρείται ως ο πλέον αρμόδιος οργανισμός για τον καθορισμό προδιαγραφών δοκιμής, προκειμένου να διασφαλιστεί ότι αυτές θα ισχύουν παγκοσμίως και όχι μόνο κατά περιοχή 7 ότι, ευθύς ως ισχύσουν οι διεθνείς προδιαγραφές δοκιμής, πρέπει να προβλεφθούν μέτρα προκειμένου αυτές να λαμβάνονται υπόψη για τους σκοπούς της παρούσας οδηγίας 7

ότι τα κράτη μέλη πρέπει να επιτρέπουν ο εξοπλισμός που φέρει το σήμα να κυκλοφορεί ελεύθερα στο έδαφός τους, να διατίθεται στην αγορά, να τοποθετείται στα πλοία καθώς και να χρησιμοποιείται σύμφωνα με τον προορισμό του, χωρίς περαιτέρω αξιολόγηση ή τεχνικές απαιτήσεις 7 ότι εξοπλισμός που είναι τοποθετημένος σε πλοίο, το οποίο δεν είναι καταχωρημένο στο νηολόγιο κράτους μέλους, δεν πληροί απαραιτήτως τις διεθνείς προδιαγραφές δοκιμής 7 ότι αν ένα τέτοιο πλοίο εγγραφεί στο νηολόγιο κράτους μέλους, πρέπει ο εξοπλισμός που είναι τοποθετημένος σε αυτό, ανταποκρινόμενος στις απαιτήσεις τη οικείας αρχής του κράτους μέλους, να αποδεικνύεται ισοδύναμος εξοπλισμού που έχει λάβει έγκριση τύπου σύμφωνα με την οδηγία 7

ότι, προκειμένου να επαληθευθεί η συμμόρφωση του εξοπλισμού με την οδηγία, πρέπει να διεξάγονται δειγματοληπτικοί έλεγχοι από τα κράτη μέλη με έξοδά τους, στην περίπτωση που ο εξοπλισμός δεν έχει τοποθετηθεί ακόμα στο πλοίο 7 ότι, εφόσον ο εξοπλισμός έχει ήδη τοποθετηθεί, η αξιολόγησή του επιτρέπεται μόνον αν οι διεθνείς συμβάσεις απαιτούν να γίνονται λειτουργικές δοκιμές επίδοσης μέσα στο πλοίο για λόγους ασφάλειας ή/και για αποτροπή της ρύπανσης του θαλάσσιου περιβάλλοντος 7

ότι τα κράτη μέλη θα πρέπει να λαμβάνουν προσωρινά μέτρα για να περιοριστεί ή απαγορευθεί η τοποθέτηση στα πλοία, αλλά και η χρήση, εξοπλισμού, σε περίπτωση που αυτός δημιουργεί κίνδυνο για την ασφάλεια των πληρωμάτων, των επιβατών και άλλων ατόμων,καθώς επίσης και για το θαλάσσιο περιβάλλον, με την προϋπόθεση βέβαια ότι τα μέτρα αυτά θα υπόκεινται σε διαδικασία κοινοτικού ελέγχου 7

ότι μπορεί να διατεθεί στην αγορά νέος εξοπλισμός 7 ότι οι ευρωπαίοι εφοπλιστές πρέπει να έχουν τη δυνατότητα να επωφελούνται από τεχνικές καινοτομίες, ώστε να μην δημιουργούνται οικονομικά μειονεκτήματα σε σύγκριση με μη ευρωπαίους εφοπλιστές, με την προϋπόθεση ότι ο σχετικός νέος εξοπλισμός παρέχει τις ίδιες εγγυήσεις ασφάλειας όπως και ο εξοπλισμός που καλύπτεται από την οδηγία 7 ότι πρέπει να εκπονηθούν λεπτομερή πρότυπα δοκιμών για τέτοιου είδους εξοπλισμό σε διεθνές επίπεδο, παρέχοντας, παρ' όλα ταύτα, τη δυνατότητα δοκιμής ή αξιολόγησης εξοπλισμού επί κοινοτικών πλοίων, που πρέπει να είναι συνεπείς με τις αντίστοιχες διεθνείς απαιτήσεις 7

ότι ενδέχεται να χρειαστεί η αντικατάσταση ενός τμήματος εξοπλισμού σε λιμένα εκτός της Κοινότητας, όπου, κατ' εξαίρεση, δεν είναι δυνατόν να ευρεθεί τμήμα εξοπλισμού που έχει υποστεί εξέταση τύπου ΕΚ 7 ότι ένα τέτοιο πλοίο πρέπει να είναι σε θέση να συνεχίσει τον πλου του 7

ότι είναι απαραίτητο η επιτροπή, που συντίθεται από τους εκπροσώπους των κρατών μελών, να συνεπικουρεί την Επιτροπή 7 ότι η επιτροπή, που συστήθηκε με το άρθρο 12 της οδηγίας 93/75/ΕΟΚ του Συμβουλίου, μπορεί να αναλάβει τις αρμοδιότητες αυτές 7 ότι πρέπει να υπάρξει κάποια διαδικασία τροποποίησης της οδηγίας, προκειμένου να λαμβάνεται υπόψη η όποια πρόοδος πραγματοποιείται επί του συγκεκριμένου θέματος στο διεθνές προσκήνιο και να ενημερώνεται το παράρτημα της οδηγίας 7 ότι η οικεία διαδικασία, σύμφωνα με την οποία η επιτροπή θα ασκήσει τα καθήκοντά της, είναι η διαδικασία Ι του άρθρου 2 της απόφασης 87/373/ΕΟΚ του Συμβουλίου,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στόχος της παρούσας οδηγίας είναι η βελτίωση της ασφάλειας στη θάλασσα και η πρόληψη της θαλάσσιας ρύπανσης μέσω της ομοιόμορφης εφαρμογής των σχετικών διεθνών κανονισμών όσον αφορά τον εξοπλισμό που αναφέρεται στο παράρτημα Α και πρόκειται να τοποθετηθεί επί πλοίων για τα οποία έχουν εκδοθεί πιστοποιητικά ασφαλείας από κράτη μέλη, σύμφωνα με διεθνείς συμβάσεις, καθώς και η διασφάλιση της ελεύθερης διακίνησης του εν λόγω εξοπλισμού στην Κοινότητα.

Άρθρο 2

Για τους σκοπούς της παρούσας οδηγίας, ισχύουν οι ακόλουθοι ορισμοί:

«Διαδικασίες αξιολόγησης της συμμόρφωσης»:

σημαίνει τις διαδικασίες που ορίζονται στο άρθρο 10 και στο παράρτημα Β της παρούσας οδηγίας.

«Εξοπλισμός»:

σημαίνει τον εξοπλισμό ο οποίος αναφέρεται στα παραρτήματα Α.1 και Α.2 και πρέπει να τοποθετείται στα πλοία για χρήση προκειμένου να συμμορφώνονται με τους διεθνείς κανονισμούς, ή ο οποίος τοποθετείται προαιρετικά στο πλοίο για χρήση, και για τον οποίο απαιτείται η έγκριση της αρχής του κράτους της σημαίας του πλοίου σύμφωνα με τους διεθνείς κανονισμούς.

«Διεθνείς συμβάσεις»:

σημαίνει τη διεθνή σύμβαση για την ασφάλεια της ανθρώπινης ζωής στη θάλασσα (Solas) του 1974, τη διεθνή σύμβαση περί γραμμών φορτώσεως του 1966, τη διεθνή σύμβαση για την πρόληψη της ρύπανσης από πλοία του 1973 και τη σύμβαση για τους διεθνείς κανονισμούς για την πρόληψη των συγκρούσεων στη θάλασσα του 1972, μαζί με τα πρωτόκολλά τους και τις τροποποιήσεις τους που ισχύουν κατά την ημερομηνία έγκρισης της παρούσας οδηγίας.

«Διεθνείς κανονισμοί»:

σημαίνει τις σχετικές διεθνείς συμβάσεις και τις σχετικές αποφάσεις και εγκυκλίους του Διεθνούς Ναυτιλιακού Οργανισμού (ΙΜΟ), καθώς και τα σχετικά διεθνή πρότυπα δοκιμών.

«Σήμα»:

σημαίνει το σύμβολο που αναφέρεται στο άρθρο 11 και περιγράφεται στο παράρτημα Δ.

«Κοινοποιημένος οργανισμός»:

σημαίνει έναν οργανισμό που έχει ορισθεί από τις οικείες εθνικές αρχές κράτους μέλους σύμφωνα με το άρθρο 9.

«Επί του πλοίου»:

σημαίνει εξοπλισμό που είναι εγκατεστημένος ή τοποθετημένος σε πλοίο.

«Πιστοποιητικά ασφάλειας»:

σημαίνει τα πιστοποιητικά που εκδίδονται από κράτη μέλη ή για λογαριασμό κρατών μελών σύμφωνα με τις διεθνείς συμβάσεις.

«Πλοίο»:

σημαίνει κάθε θαλάσσιο σκάφος που καλύπτεται από τις διεθνείς συμβάσεις, ανάλογα με την περίπτωση.

«Πλοίο της ΕΕ»:

σημαίνει πλοίο για το οποίο έχουν εκδοθεί πιστοποιητικά ασφαλείας από κράτη μέλη σύμφωνα με διεθνείς συμβάσεις.

«Νέο πλοίο»:

σημαίνει ένα πλοίο, η τρόπις του οποίου έχει τεθεί ή ευρίσκεται σε παρεμφερές στάδιο κατασκευής κατά ή μετά την ημερομηνία εγκρίσεως της παρούσας οδηγίας. Για τους σκοπούς του παρόντος ορισμού, παρεμφερές στάδιο κατασκευής σημαίνει το στάδιο κατά το οποίο:

i) η κατασκευή που μπορεί να αποδοθεί σε ένα συγκεκριμένο πλοίο αρχίζει, και

ii) η συναρμολόγηση του εν λόγω πλοίου άρχισε και περιλαμβάνει τουλάχιστον 50 τόνους ή το 1 % της εκτιμούμενης μάζας όλου του υλικού κατασκευής, οποιοδήποτε είναι μικρότερο.

«Υπάρχον πλοίο»:

σημαίνει ένα πλοίο που δεν είναι νέο.

«Πρότυπα δοκιμής»:

σημαίνει τα πρότυπα που ορίζονται από το Διεθνή Οργανισμό Ναυτιλίας (ΙΜΟ), τον Διεθνή Οργανισμό Τυποποίησης (ISO), το Ευρωπαϊκό Ινστιτούτο Τηλεπικοινωνιακών Προτύπων (ETSI) και τη Διεθνή Ηλεκτροτεχνική Επιτροπή (IEC), μόνο υπό τη μορφή με την οποία αναφέρονται στο παράρτημα Α, ισχύουν κατά την ημερομηνία έγκρισης της παρούσας οδηγίας και θεσπίζονται σύμφωνα με τις σχετικές διεθνείς συμβάσεις και τις σχετικές αποφάσεις και εγκυκλίους του Διεθνούς Ναυτιλιακού Οργανισμού για τον καθορισμό των μεθόδων δοκιμής και αποτελεσμάτων δοκιμών.

«Έγκριση τύπου»:

σημαίνει τις διαδικασίες αξιολόγησης του παραγόμενου εξοπλισμού, σύμφωνα με τα κατάλληλα πρότυπα δοκιμής, καθώς και την έκδοση του ανάλογου πιστοποιητικού.

Άρθρο 3

1. Η παρούσα οδηγία εφαρμόζεται σε εξοπλισμό που πρόκειται να χρησιμοποιηθεί σε:

α) ένα νέο πλοίο της ΕΕ, ανεξάρτητα από το εάν το πλοίο βρίσκεται ή όχι, κατά τη στιγμή της κατασκευής, στην Ευρωπαϊκή Κοινότητα 7

β) ένα υπάρχον πλοίο της ΕΕ, το οποίο προηγουμένως δεν έφερε τέτοιο εξοπλισμό ή όταν ο εξοπλισμός που διαθέτει ήδη το πλοίο αντικαθίσταται, ανεξάρτητα από το εάν το πλοίο βρίσκεται ή όχι στην Ευρωπαϊκή Κοινότητα κατά τη στιγμή τοποθέτησης του εξοπλισμού.

2. Η παρούσα οδηγία δεν εφαρμόζεται σε εξοπλισμό ο οποίος κατά την ημερομηνία έγκρισης της οδηγίας είναι ήδη τοποθετημένος σε πλοίο.

3. Παρά το γεγονός ότι ο εξοπλισμός ο οποίος αναφέρεται στην παράγραφο 1 είναι δυνατόν να υπάγεται στο πεδίο εφαρμογής άλλων οδηγιών του Συμβουλίου, εκτός της παρούσας οδηγίας, για το σκοπό της ελεύθερης κυκλοφορίας και ιδίως τη οδηγίας 89/336/ΕΟΚ του Συμβουλίου, ο εν λόγω εξοπλισμός υπόκειται μόνον στις διατάξεις της παρούσας οδηγίας, εξαιρουμένων όλων των άλλων για το σκοπό αυτό.

Άρθρο 4

Τα κράτη μέλη ή οι οργανισμοί που ενεργούν για λογαριασμό τους κατά την έκδοση ή την ανανέωση των σχετικών πιστοποιητικών ασφάλειας, πρέπει να εξασφαλίζουν ότι ο εξοπλισμός επί των πλοίων που φέρουν τη σημαία τους συμμορφώνεται με τις απαιτήσεις της παρούσας οδηγίας.

Άρθρο 5

1. Εξοπλισμός που περιλαμβάνεται στο παράρτημα Α.1, ο οποίος τοποθετείται σε πλοίο της ΕΕ κατά ή μετά την ημερομηνία που αναφέρεται στο άρθρο 21 παράγραφος 1 σχετικά με την έναρξη ισχύος των εθνικών νομοθεσιών που θέτουν σε εφαρμογή την παρούσα οδηγία, πρέπει να πληροί τις εφαρμοστέες απαιτήσεις των διεθνών οργανισμών που αναφέρονται στο εν λόγω παράρτημα.

2. Η συμμόρφωση το εξοπλισμού με τις εφαρμοστέες απαιτήσεις των διεθνών συμβάσεων και των σχετικών ψηφισμάτων και των εγκυκλίων του διεθνούς οργανισμού ναυτιλίας πρέπει να ελέγχεται αποκλειστικά σύμφωνα με τα σχετικά πρότυπα δοκιμής και τις διαδικασίες διαπιστώσεως της συμμόρφωσης που περιλαμβάνονται στο παράρτημα Α.1.

3. Εξοπλισμός που περιλαμβάνεται στο παράρτημα Α.1 και έχει κατασκευασθεί πριν από την ημερομηνία ενάρξεως ισχύος των εθνικών νομοθεσιών που θέτουν σε εφαρμογή την παρούσα οδηγία μπορεί επίσης να διατίθεται στην αγορά και να τοποθετείται επί πλοίων, των οποίων τα πιστοποιητικά εκδίδονται από κράτος μέλος σύμφωνα με τις διεθνείς συμβάσεις, για χρονικό διάστημα δύο ετών από την ημερομηνία ενάρξεως ισχύος των εθνικών νομοθεσιών που θέτουν σε εφαρμογή την παρούσα οδηγία, εφόσον κατασκευάζεται σε συμμόρφωση με τις διαδικασίες για την έγκριση τύπου που ισχύουν ήδη στο έδαφος του εν λόγω κράτους μέλους πριν από την ημερομηνία εγκρίσεως της παρούσας οδηγίας.

Άρθρο 6

Τα κράτη μέλη δεν απαγορεύουν τη διάθεση στην αγορά, την τοποθέτηση επί πλοίου της ΕΕ, ούτε απορρίπτουν την έκδοση ή ανανέωση των σχετικών πιστοποιητικών ασφαλείας, εξοπλισμού ο οποίος αναφέρεται στο παράρτημα Α.1, και ο οποίος συμμορφώνεται με τις διατάξεις της παρούσας οδηγίας.

Άρθρο 7

1. Η Ευρωπαϊκή Κοινότητα υποβάλλει αμελλητί κατά την ημερομηνία έγκρισης της παρούσας οδηγίας αίτηση στο Διεθνή Ναυτιλιακό Οργανισμό να καταρτίσει αναλυτικά πρότυπα δοκιμής για τον εξοπλισμό που αναφέρεται στο παράρτημα Α.2.

2. Οι σχετικές αιτήσεις υποβάλλονται από την Επιτροπή εξ ονόματος της Κοινότητας.

3. Τα κράτη μέλη καταβάλλουν όλες τις απαιτούμενες προσπάθειες προκειμένου να εξασφαλίζουν ότι ο Διεθνής Ναυτιλιακός Οργανισμός αναλαμβάνει ταχέως την ανάπτυξη των εν λόγω προτύπων.

4. Η Επιτροπή παρακολουθεί και επανεξετάζει την ανάπτυξη των προτύπων δοκιμής σε τακτική βάση.

5. Όταν τα πρότυπα δοκιμής που αναφέρονται στην παράγραφο 1 τίθενται σε ισχύ για ένα συγκεκριμένο στοιχείο εξοπλισμού, ο εξοπλισμός αυτός μπορεί να μεταφέρεται από το παράρτημα Α.2 στο παράρτημα Α.1 σύμφωνα με τη διαδικασία του άρθρου 19 και, συνεπώς, από την ημερομηνία αυτή ισχύουν οι διατάξεις του άρθρου 5.

Άρθρο 8

Στην περίπτωση νέου πλοίου το οποίο, ανεξαρτήτως σημαίας, δεν είναι νηολογημένο σε ένα κράτος μέλος και πρόκειται να μεταφερθεί στο νηολόγιο κράτους μέλους, κατά τη μεταφορά αυτή το πλοίο υποβάλλεται σε επιθεώρηση από το κράτος μέλος υποδοχής, του οποίου φέρει τη σημαία, προκειμένου να διαπιστώνεται ότι η πραγματική κατάσταση του εξοπλισμού του ανταποκρίνεται στα πιστοποιητικά ασφάλειας και, είτε συμμορφώνεται με τις διατάξεις της παρούσας οδηγίας και φέρει το σήμα, είτε είναι ισοδύναμη, κατά την κρίση της αρχής του κράτους μέλους, με τον εξοπλισμό που έχει λάβει έγκριση τύπου σύμφωνα με την παρούσα οδηγία. Ο εξοπλισμός αυτός αντικαθίσταται, εκτός εάν, είτε φέρει το σήμα, είτε η αρχή κρίνει ότι ο εξοπλισμός είναι ισοδύναμος.

Άρθρο 9

1. Τα κράτη μέλη κοινοποιούν στην Επιτροπή και στα άλλα κράτη μέλη τους οργανισμούς τους οποίους ορίζουν για τη διεξαγωγή των διαδικασιών που αναφέρονται στο άρθρο 10, καθώς και τα ειδικά καθήκοντα τα οποία οι οργανισμοί αυτοί αναλαμβάνουν να φέρουν εις πέρας και τους αναγνωριστικούς αριθμούς που δίδονται σε αυτούς εκ των προτέρων από την Επιτροπή. Οι οργανισμοί υποβάλλουν στο κράτος μέλος που προτίθεται να τους κοινοποιήσει πλήρεις πληροφορίες και στοιχεία σχετικά με την ικανοποίηση των κριτηρίων που περιλαμβάνονται στο παράρτημα Γ.

2. Ένα κράτος μέλος που έχει ορίσει έναν κοινοποιημένο οργανισμό ανακαλεί τον ορισμό του, εάν διαπιστώσει ότι ο εν λόγω οργανισμός δεν πληροί πλέον τα κριτήρια του παραρτήματος Γ. Ενημερώνει αμέσως την Επιτροπή και τα λοιπά κράτη μέλη.

Άρθρο 10

1. Η διαδικασία διαπιστώσεως της συμμόρφωσης, της οποίας οι λεπτομέρειες παρατίθενται στο παράρτημα Β, έχει ως εξής:

i) εξέταση τύπου ΕΚ (ενότητα Β) και, πριν από τη διάθεση του εξοπλισμού στην αγορά και σύμφωνα με την επιλογή του κατασκευαστή ή του εγκατεστημένου στην Κοινότητα εντολοδόχου του μεταξύ εκείνων που περιλαμβάνονται στο παράρτημα Α.1, όλος ο εξοπλισμός υπόκειται σε:

α) δήλωση ΕΚ συμμόρφωσης προς τον τύπο (ενότητα Γ), ή

β) δήλωση ΕΚ συμμόρφωσης προς τον τύπο (διασφάλιση ποιότητας παραγωγής) (ενότητα Δ), ή

γ) δήλωση ΕΚ συμμόρφωσης προς τον τύπο (διασφάλιση ποιότητας προϊόντων) (ενότητα Ε), ή

δ) δήλωση ΕΚ συμμόρφωσης προς τον τύπο (ενότητα ΣΤ),

ή

ii) πλήρη διασφάλιση ποιότητας ΕΚ (ενότητα Η).

2. Η δήλωση συμμόρφωσης προς τον τύπο είναι γραπτή και περιλαμβάνει τις πληροφορίες που αναφέρονται στο παράρτημα Β.

3. Όσον αφορά εξοπλισμό που παράγεται σε μικρές ποσότητες ή ένα μοναδικό εξοπλισμό, η διαδικασία αξιολόγησης της συμμόρφωσης μπορεί να είναι η εξακρίβωση ανά μονάδα (ενότητα Ζ).

Άρθρο 11

1. Εξοπλισμός ο οποίος περιλαμβάνεται στο παράρτημα Α.1, που έχει κατασκευαστεί σύμφωνα με τις σχετικές διαδικασίες των διεθνών κανονισμών και της εκτιμήσεως της συμμόρφωσης, πρέπει να φέρει το σήμα τοποθετημένο επ' αυτού από τον κατασκευαστή ή τον εγκατεστημένο στην Κοινότητα εντολοδόχο του.

2. Το σήμα ακολουθείται από τον αριθμό αναγνώρισης του κοινοποιημένου οργανισμού που έχει εκτελέσει τη διαδικασία εκτιμήσεως της συμμόρφωσης, εάν ο εν λόγω οργανισμός συμμετέχει στη φάση ελέγχου της παραγωγής, καθώς και από τα δύο τελευταία ψηφία του έτους κατά το οποίο τοποθετήθηκε το σήμα. Ο αριθμός αναγνώρισης του κοινοποιημένου οργανισμού τίθεται είτε από τον ίδιο τον οργανισμό υπ' ευθύνη του είτε από τον κατασκευαστή ή τον εγκατεστημένο στην Κοινότητα εντολοδόχο του.

3. Η μορφή του σήματος που πρόκειται να χρησιμοποιηθεί εμφαίνεται στο παράρτημα Δ.

4. Το σήμα τίθεται στον εξοπλισμό ή στην πινακίδα με τα στοιχεία του, κατά τρόπο ώστε να είναι ευδιάκριτη, ευανάγνωστη και ανεξίτηλη καθ' όλη την προβλεπόμενη ωφέλιμη ζωή του εξοπλισμού. Εντούτοις, όταν αυτό δεν είναι δυνατό ή δεν διασφαλίζεται εξαιτίας της φύσης του εξαρτήματος του εξοπλισμού, τίθεται στη συσκευασία του προϊόντος, σε ετικέτα ή σε φυλλάδιο.

5. Απαγορεύεται η τοποθέτηση σημάτων η εγγραφών οι οποίες είναι πιθανόν να παραπλανήσουν τρίτους ως προς τη σημασία ή τη γραφική απεικόνιση του σήματος που αναφέρεται στην παρούσα οδηγία.

6. Το σήμα πρέπει να τοποθετείται κατά το τέλος τη φάσης παραγωγής.

Άρθρο 12

1. Με την επιφύλαξη των διατάξεων του άρθρου 6, τα κράτη μέλη λαμβάνουν τα απαραίτητα μέτρα προκειμένου να εξασφαλίζουν ότι πραγματοποιούνται δειγματοληπτικοί έλεγχοι του εξοπλισμού που φέρει το σήμα και διατίθεται στις αγορές τους και δεν έχει ακόμη τοποθετηθεί επί πλοίου, προκειμένου να διαπιστώνεται η συμμόρφωση προς την παρούσα οδηγία. Οι δειγματοληπτικοί έλεγχοι διεξάγονται δαπάνη του κράτους μέλους.

2. Με την επιφύλαξη των διατάξεων του άρθρου 6, μετά την εγκατάσταση επί του πλοίου της ΕΕ, αξιολόγηση, από την αρχή της σημαίας του πλοίου, εξοπλισμού που ικανοποιεί τις απαιτήσεις της παρούσας οδηγίας επιτρέπεται όταν λειτουργικές δοκιμές επίδοσης επί του πλοίου απαιτούνται από τους διεθνείς κανονισμούς για σκοπούς ασφάλειας ή/και πρόληψης της ρύπανσης, και με την προϋπόθεση ότι δεν επαναλαμβάνουν τις διαδικασίες διαπιστώσεως της συμμόρφωσης που έχουν διεξαχθεί.

Άρθρο 13

1. Όταν κράτος μέλος διαπιστώνει με επιθεώρηση ή άλλο τρόπο ότι τμήμα εξοπλισμού ο οποίος αναφέρεται στο παράρτημα Α.1 και παρά το γεγονός ότι φέρει το σήμα, όταν έχει εγκατασταθεί ορθά, συντηρείται και χρησιμοποιείται για τον επιδιωκόμενο σκοπό του, μπορεί να θέτει σε κίνδυνο την υγεία ή/και την ασφάλεια του πληρώματος, των επιβατών, των χρηστών ή, ανάλογα με την περίπτωση, άλλων ατόμων, ή να επηρεάζει το θαλάσσιο περιβάλλον, λαμβάνει όλα τα κατάλληλα προσωρινά μέτρα προκειμένου να αποσυρθεί το εν λόγω συστατικό στοιχείο του εξοπλισμού από την αγορά ή να απαγορευθεί ή περιοριστεί η διάθεσή του στην αγορά ή η τοποθέτησή του επί πλοίου. Το κράτος μέλος ενημερώνει αμέσως τα λοιπά κράτη μέλη και την Επιτροπή για το εν λόγω μέτρο, αναφέροντας τους λόγους για την απόφασή του και, ειδικότερα, όταν η μη συμμόρφωση προς την παρούσα οδηγία οφείλεται σε:

α) μη τήρηση των διατάξεων του άρθρου 5 παράγραφοι 1 και 2 7

β) πλημμελή εφαρμογή των προτύπων δοκιμής που αναφέρονται στο άρθρο 5 παράγραφοι 1 και 2 7

γ) ατέλειες των ιδίων των προτύπων δοκιμής.

2. Η Επιτροπή πραγματοποιεί διαβουλεύσεις με τα ενδιαφερόμενα μέρη το συντομότερο δυνατόν. Όταν, μετά τις διαβουλεύσεις αυτές, η Επιτροπή διαπιστώνει ότι:

- τα μέτρα είναι δικαιολογημένα, ενημερώνει αμέσως σχετικά το κράτος μέλος που έλαβε την πρωτοβουλία και τα λοιπά κράτη μέλη 7 όταν η απόφαση που αναφέρεται στην παράγραφο 1 οφείλεται σε ελλείψεις των προτύπων δοκιμής, η Επιτροπή, ύστερα από διαβούλευση με τα ενδιαφερόμενα μέρη, υποβάλλει το ζήτημα στην επιτροπή του άρθρου 17 εντός δύο μηνών, εφόσον το κράτος μέλος που έλαβε την απόφαση σκοπεύει να τη διατηρήσει, και κινεί τη διαδικασία του άρθρου 19,

- τα μέτρα είναι αδικαιολόγητα, ενημερώνει αμέσως σχετικά το κράτος μέλος του έλαβε την πρωτοβουλία και τον κατασκευαστή ή τον εγκατεστημένο στην Κοινότητα εντολοδόχο του.

3. Όταν ένα τμήμα εξοπλισμού που δεν συμμορφώνεται με την παρούσα οδηγία φέρει το σήμα, το αρμόδιο κράτος μέλος λαμβάνει τα κατάλληλα μέτρα έναντι του προσώπου που επέθεσε το σήμα και ενημερώνει σχετικά την Επιτροπή και τα λοιπά κράτη μέλη.

4. Η Επιτροπή εξασφαλίζει ότι τα κράτη μέλη τηρούνται ενήμερα σχετικά με την πρόοδο και τα αποτελέσματα της διαδικασίας αυτής.

Άρθρο 14

1. Με την επιφύλαξη των διατάξεων του άρθρου 5, σε εξαιρετικές περιπτώσεις τεχνικής καινοτομίας, η αρχή του κράτους της σημαίας του πλοίου μπορεί να επιτρέπει εξοπλισμό που δεν συμμορφώνεται με τις διαδικασίες αξιολόγησης της συμμόρφωσης να τοποθετείται επί πλοίου της ΕΕ, εάν τεκμηριώνεται με δοκιμή ή άλλο τρόπο που ικανοποιεί την αρχή του κράτους της σημαίας του πλοίου ότι ο εν λόγω εξοπλισμός είναι τουλάχιστον εξίσου αποτελεσματικός με εξοπλισμό που συμμορφώνεται με τις διαδικασίες αξιολόγησης της συμμόρφωσης.

2. Τέτοιου είδους διαδικασίες δοκιμών δεν πρέπει με κανέναν τρόπο να δημιουργούν διακρίσεις μεταξύ εξοπλισμού που κατασκευάζεται στο κράτος της σημαίας και εξοπλισμού που κατασκευάζεται σε άλλα κράτη μέλη.

3. Στον εξοπλισμό που εμπίπτει στο άρθρο αυτό χορηγείται πιστοποιητικό από το κράτος μέλος, το οποίο πρέπει να συνοδεύει πάντοτε τον εξοπλισμό και να περιέχει την άδεια του κράτους μέλους της σημαίας για την τοποθέτηση του εξοπλισμού αυτού επί του πλοίου και τυχόν περιορισμούς ή διατάξεις σχετικά με τη χρήση του εν λόγω εξοπλισμού.

4. Σε περίπτωση που ένα κράτος μέλος επιτρέπει τη διάθεση στην αγορά ή την τοποθέτηση επί πλοίου της ΕΕ εξοπλισμού που εμπίπτει στις διατάξεις του παρόντος άρθρου, το κράτος μέλος ανακοινώνει αμέσως στην Επιτροπή και τα λοιπά κράτη μέλη τα στοιχεία της άδειας αυτής μαζί με τις εκθέσεις άλλων δοκιμών, αξιολογήσεων και διαδικασιών αξιολόγησης της συμμόρφωσης.

5. Εξοπλισμός που αναφέρεται στην παράγραφο 1 προστίθεται στο παράρτημα Α.2 της παρούσας οδηγίας σύμφωνα με τη διαδικασία του άρθρου 19.

Άρθρο 15

Με την επιφύλαξη των διατάξεων του άρθρου 5, για λόγους δοκιμής ή αξιολόγησης εξοπλισμού και μόνον όταν πληρούνται οι κατωτέρω προϋποθέσεις, η αρχή του κράτους της σημαίας του πλοίου μπορεί να επιτρέπει εξοπλισμό που δεν συμμορφώνεται με τις διαδικασίες αξιολόγησης της συμμόρφωσης ή δεν εμπίπτει στις διατάξεις του άρθρου 14 να τοποθετείται επί πλοίου της ΕΕ:

α) στον εξοπλισμό χορηγείται πιστοποιητικό από το κράτος μέλος, το οποίο πρέπει να συνοδεύει πάντοτε τον εξοπλισμό αυτό και να περιέχει την άδεια του κράτους μέλους για την τοποθέτηση του εν λόγω εξοπλισμού επί πλοίου της ΕΕ και τυχόν περιορισμούς ή διατάξεις σχετικά με τη χρήση αυτού 7

β) ο εξοπλισμός δεν πρέπει να θεωρείται αξιόπιστος στη θέση άλλου εξοπλισμού που έχει υποβληθεί σε εξέταση τύπου ΕΚ και δεν αντικαθιστά εξοπλισμό που έχει υποβληθεί στην εξέταση τύπου ΕΚ. Ο εξοπλισμός που έχει υποβληθεί στην εξέταση τύπου ΕΚ πρέπει να διατηρείται επί του πλοίου της ΕΕ.

Άρθρο 16

1. Σε περίπτωση όπου ο εξοπλισμός πρέπει να αντικατασταθεί σε λιμένα εκτός Κοινότητας και σε εξαιρετικές περιστάσεις, που αιτιολογούνται δεόντως στην αρχή του κράτους της σημαίας του πλοίου, όταν δεν είναι πρακτικό από άποψη χρόνου, καθυστέρησης και κόστους για την τοποθέτηση επί πλοίου εξοπλισμού που έχει υποβληθεί σε εξέταση τύπου ΕΚ, επί του πλοίου μπορεί να τοποθετείται άλλος εξοπλισμός σύμφωνα με την κατωτέρω διαδικασία:

α) ο εξοπλισμός πρέπει να συνοδεύεται από τεκμηρίωση που εκδίδεται από αναγνωρισμένο οργανισμό ισοδύναμο με κοινοποιημένο οργανισμό, όταν μεταξύ της Κοινότητας και του ενδιαφερόμενου τρίτου μέρους έχει συναφθεί συμφωνία για αμοιβαία αναγνώριση των οργανισμών αυτών 7

β) εάν αποδειχθεί το αδύνατο της συμμόρφωσης με τις διατάξεις της παραγράφου 1 στοιχείο α), εξοπλισμός που έχει εγκριθεί από μη αμοιβαία αναγνωρισμένο οργανισμό μπορεί να τοποθετείται επί πλοίου, με την προϋποθεση των διατάξεων των παραγράφων 2 και 3.

2. Η αρχή του κράτους της σημαίας του πλοίου ενημερώνεται αμέσως για τη φύση και τα χαρακτηριστικά αυτού του άλλου εξοπλισμού.

3. Η αρχή του κράτους της σημαίας του πλοίου πρέπει να εξασφαλίζει, με την πρώτη ευκαιρία, ότι ο εξοπλισμός που αναφέρεται στην παράγραφο 1, μαζί με την τεκμηρίωση δοκιμής του, πληροί τις σχετικές απαιτήσεις των διεθνών κανονισμών.

Άρθρο 17

Η Επιτροπή επικουρείται από την επιτροπή που συστήνεται δυνάμει του άρθρου 12 της οδηγίας 93/75/ΕΚ, σύμφωνα με τη διαδικασία του άρθρου 19.

Άρθρο 18

Η παρούσα οδηγία μπορεί να τροποποιείται σύμφωνα με τη διαδικασία του άρθρου 19 προκειμένου:

- να εφαρμόζονται, για τους σκοπούς της παρούσας οδηγίας, μεταγενέστερες τροποποιήσεις των διεθνών κανονισμών,

- να ενημερώνεται το παράρτημα Α, τόσο με την προσθήκη νέου εξοπλισμού όσο και με τη μεταφορά εξοπλισμού από το παράρτημα Α.1 στο παράρτημα Α.2, και αντιστρόφως.

Άρθρο 19

Όταν γίνεται μνεία του παρόντος άρθρου, εφαρμόζεται η ακόλουθη διαδικασία:

α) ο αντιπρόσωπος της Επιτροπής υποβάλλει στην επιτροπή του άρθρου 17 σχέδιο των ληπτέων μέτρων 7

β) η επιτροπή διατυπώνει τη γνώμη της εντός της προθεσμίας που τάσσει ο πρόεδρος, ανάλογα με τον επείγοντα χαρακτήρα του θέματος 7

γ) η γνώμη καταχωρείται στα πρακτικά 7 επιπλέον, κάθε κράτος μέλος έχει δικαίωμα να ζητήσει να καταχωρηθεί η γνώμη του στα πρακτικά 7

δ) η Επιτροπή λαμβάνει ιδιαίτερα υπόψη τη γνώμη της επιτροπής 7 ενημερώνει την επιτροπή για τον τρόπο με τον οποίο έλαβε υπόψη τη γνώμη της.

Άρθρο 20

Τα κράτη μέλη αλληλοβοηθούνται, με στόχο την αποτελεσματική εφαρμογή της παρούσας οδηγίας.

Άρθρο 21

1. Τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που απαιτούνται για τη συμμόρφωση προς την παρούσα οδηγία πριν από τις 30 Ιουνίου 1998.

Τα κράτη μέλη εφαρμόζουν τις διατάξεις αυτές από την 1η Ιανουαρίου 1999.

Όταν κράτη μέλη θεσπίζουν τις διατάξεις που αναφέρονται στο πρώτο εδάφιο, οι εν λόγω διατάξεις αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Η διαδικασία για την πραγματοποίηση της αναφοράς αυτής ορίζεται από τα κράτη μέλη.

2. Τα κράτη μέλη κοινοποιούν αμέσως στην Επιτροπή τις διατάξεις εθνικού δικαίου που θεσπίζουν στον τομέα που διέπεται από την παρούσα οδηγία. Η Επιτροπή ενημερώνει σχετικά τα λοιπά κράτη μέλη.

Άρθρο 22

Η παρούσα οδηγία αρχίζει να ισχύει από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 23

Η παρούσα οδηγία απευθύνεται στα κράτη μέλη.

(1) ΕΕ αριθ. L 139 της 23. 5. 1989, σ. 19.

(1) ΕΕ αριθ. L 220 της 30. 8. 1993.

ΠΑΡΑΡΤΗΜΑ Α

ΠΑΡΑΡΤΗΜΑ Α.1 Εξοπλισμός με αναλυτικά πρότυπα δοκιμής που υπάρχουν ήδη στους διεθνείς κανονισμούς (1)

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

> ΘΕΣΗ ΠΗΝΑΚΑ>

ΠΑΡΑΡΤΗΜΑ Α.2 ΕΞΟΠΛΙΣΜΟΣ ΧΩΡΙΣ ΑΝΑΛΥΤΙΚΑ ΠΡΟΤΥΠΑ ΔΟΚΙΜΗΣ ΠΟΥ ΥΠΑΡΧΟΥΝ ΗΔΗ ΣΤΟΥΣ ΔΙΕΘΝΕΙΣ ΚΑΝΟΝΙΣΜΟΥΣ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

(1) Όταν στην έκτη στήλη σημειώνεται η ενότητα Η, νοείται η ενότητα Η μαζί με το πιστοποιητικό αξιολόγησης σχεδιασμού.

PARARTHMA B

ENOTHTES GIA THN AJIOLOGHSH THS SYMMORFVSHS

ΕΝΟΤΗΤΑ Β (ΕΞΕΤΑΣΗ ΤΥΠΟΥ ΕΚ)

1. Ένας κοινοποιημένος οργανισμός διαπιστώνει και βεβαιώνει ότι ένα αντιπροσωπευτικό δείγμα της σχετικής παραγωγής πληροί τις διατάξεις των διεθνών κανονισμών που ισχύουν γι' αυτό.

2. Η αίτηση για εξέταση τύπου ΕΚ υποβάλλεται από τον κατασκευαστή ή τον εγκατεστημένο στην Κοινότητα εντολοδόχο του σε ένα κοινοποιημένο οργανισμό της εκλογής του.

Η αίτηση περιλαμβάνει:

- το όνομα και τη διεύθυνση του κατασκευαστή και, εφόσον η αίτηση υποβάλλεται από τον εντολοδόχο, το όνομα και τη διεύθυνση του εντολοδόχου,

- γραπτή δήλωση ότι η ίδια αίτηση δεν έχει υποβληθεί σε άλλο κοινοποιημένο οργανισμό,

- τον τεχνικό φάκελο που περιγράφεται στην παράγραφο 3.

Ο αιτών θέτει στη διάθεση του κοινοποιημένου οργανισμού αντιπροσωπευτικό δείγμα της σχετικής παραγωγής, το οποίο στο εξής ονομάζεται «τύπος» (1). Ο κοινοποιημένος οργανισμός μπορεί να ζητεί και άλλα δείγματα, εφόσον απαιτείται για τη διεξαγωγή του προγράμματος δοκιμών.

3. Ο τεχνικός φάκελος πρέπει να καθιστά δυνατή την αξιολόγηση της συμμόρφωσης του προϊόντος προς τις απαιτήσεις των σχετικών διεθνών κανονισμών. Όσον αφορά την εν λόγω αξιολόγηση, πρέπει να καλύπτει το σχεδιασμό, την κατασκευή και τη λειτουργία του προϊόντος.

4. Ο κοινοποιημένος οργανισμός:

4.1. εξετάζει τον τεχνικό φάκελο, επαληθεύει ότι ο τύπος έχει κατασκευαστεί σύμφωνα με τον τεχνικό φάκελο 7

4.2. διεξάγει ή αναθέτει σε τρίτους τη διεξαγωγή των κατάλληλων ελέγχων και απαραίτητων δοκιμών, προκειμένου να ελέγξει κατά πόσον έχουν όντως εφαρμοστεί οι σχετικοί διεθνείς κανονισμοί 7

4.3. συμφωνεί με τον αιτούντα τον τόπο στον οποίο θα διεξαχθούν οι έλεγχοι και οι απαραίτητες δοκιμές.

5. Όταν ο τύπος πληροί τις διατάξεις των σχετικών διεθνών κανονισμών, ο κοινοποιημένος οργανισμός χορηγεί στον αιτούντα βεβαίωση εξέτασης τύπου ΕΚ. Η βεβαίωση περιέχει το όνομα και τη διεύθυνση του κατασκευαστή, τα συμπεράσματα του ελέγχου, τις προϋποθέσεις ισχύος του πιστοποιητικού και τα απαραίτητα στοιχεία αναγνώρισης του εγκεκριμένου τύπου.

Ο κοινοποιημένος οργανισμός επισυνάπτει στη βεβαίωση κατάλογο των σημαντικών τμημάτων του τεχνικού φακέλου και φυλάσσει αντίγραφο του καταλόγου αυτού.

Σε περίπτωση που ο οργανισμός δεν χορηγεί στον κατασκευαστή βεβαίωση εξέτασης τύπου ΕΚ, ο εν λόγω οργανισμός παραθέτει λεπτομερώς τους λόγους μη χορήγησης της βεβαίωσης.

6. Ο αιτών ενημερώνει τον κοινοποιημένο οργανισμό που έχει στην κατοχή του τον τεχνικό φάκελο της βεβαίωσης εξέτασης τύπου ΕΚ για οποιαδήποτε τροποποίηση του εγκεκριμένου προϊόντος για την οποίαπρέπει να χορηγηθεί νέα έγκριση, όταν οι τροποποιήσεις αυτές μπορούν να επηρεάσουν τη συμμόρφωση προς τις απαιτήσεις ή τις προβλεπόμενες προϋποθέσεις χρήσης του εν λόγω προϊόντος. Η νέα έγκριση χορηγείται με τη μορφή προσθήκης στην αρχική βεβαίωση εξέτασης τύπου ΕΚ.

7. Κάθε κοινοποιημένος οργανισμός κοινοποιεί στους λοιπούς κοινοποιημένους οργανισμούς τις πληροφορίες σχετικά με τις βεβαιώσεις εξέτασης τύπου ΕΚ και τις προσθήκες που χορηγούνται και ανακαλούνται.

8. Οι λοιποί κοινοποιημένοι οργανισμοί μπορούν να λαμβάνουν αντίγραφα των βεβαιώσεων εξέτασης τύπου ΕΚ ή/και των προσθηκών τους. Τα παραρτήματα των βεβαιώσεων φυλάσσονται στη διάθεση των λοιπών κοινοποιημένων οργανισμών.

9. Ο κατασκευαστής ή ο εξουσιοδοτημένος αντιπρόσωπός του φυλάσσει, μαζί με τον τεχνικό φάκελο, αντίγραφο των βεβαιώσεων εξέτασης τύπου ΕΚ και των σχετικών προσθηκών τους για περίοδο τουλάχιστον δέκα ετών από την τελευταία ημερομηνία κατασκευής του προϊόντος.

Όταν ούτε ο κατασκευαστής ούτε ο εντολοδόχος του δεν είναι εγκατεστημένοι στην Κοινότητα, υπεύθυνο για τη φύλαξη του τεχνικού φακέλου είναι το πρόσωπο που είναι υπεύθυνο για τη διάθεση του προϊόντος στην κοινοτική αγορά.

ΕΝΟΤΗΤΑ Γ (ΣΥΜΜΟΡΦΩΣΗ ΠΡΟΣ ΤΟΝ ΤΥΠΟ)

1. Ο κατασκευαστής ή ο εντολοδόχος του στην Κοινότητα βεβαιώνει και δηλώνει ότι τα εν λόγω προϊόντα είναι σύμφωνα προς τον τύπο που περιγράφεται στη βεβαίωση εξέτασης τύπου ΕΚ και πληρούν τις απαιτήσεις των διεθνών κανονισμών που ισχύουν για αυτά. Ο κατασκευαστής ή ο εγκατεστημένος στην Κοινότητα εντολοδόχος του θέτει το σήμα σε κάθε προϊόν και συντάσσει γραπτή δήλωση συμμόρφωσης.

2. Ο κατασκευαστής λαμβάνει όλα τα απαραίτητα μέτρα ώστε η διαδικασία κατασκευής να εξασφαλίζει τη συμμόρφωση των κατασκευαζόμενων προϊόντων προς τον τύπο που περιγράφεται στη βεβαίωση εξέτασης τύπου ΕΚ και προς τις απαιτήσεις των διεθνών κανονισμών που ισχύουν γι' αυτά.

3. Ο κατασκευαστής ή ο εντολοδόχος του φυλάσσει αντίγραφο της δήλωσης συμμόρφωσης για περίοδο τουλάχιστον δέκα ετών από την τελευταία ημερομηνία κατασκευή του προϊόντος.

Όταν ούτε ο κατασκευαστής ούτε ο εντολοδόχος του δεν είναι εγκατεστημένοι στην Κοινότητα, υπεύθυνο για τη φύλαξη του τεχνικού φακέλου είναι το πρόσωπο που είναι υπεύθυνο για τη διάθεση του προϊόντος στην κοινοτική αγορά.

ΕΝΟΤΗΤΑ Δ (ΔΙΑΣΦΑΛΙΣΗ ΠΟΙΟΤΗΤΑΣ ΠΑΡΑΓΩΓΗΣ)

1. Ο κατασκευαστής, ο οποίος πληροί τις υποχρεώσεις της παραγράφου 2, βεβαιώνει και δηλώνει ότι τα εν λόγω προϊόντα είναι σύμφωνα προς τον τύπο που περιγράφεται στη βεβαίωση εξέτασης τύπου ΕΚ. Ο κατασκευαστής ή ο εντολοδόχος του θέτει το σήμα σε κάθε προϊόν και συντάσσει γραπτή δήλωση συμμόρφωσης. Το σήμα συνοδεύεται από το αναγνωριστικό σύμβολο του κοινοποιημένου οργανισμού ο οποίος είναι υπεύθυνος για την επιτήρηση ΕΚ που αναφέρεται στην παράγραφο 4.

2. Ο κατασκευαστής εφαρμόζει εγκεκριμένο σύστημα ποιότητας της παραγωγής, διενεργεί την τελική επιθεώρηση και δοκιμές του προϊόντος όπως προβλέπεται στην παράγραφο 3 και υπόκειται στην επιτήρηση που αναφέρεται στην παράγραφο 4.

3. Σύστημα ποιότητας

3.1. Ο κατασκευαστής υποβάλλει, για τα σχετικά προϊόντα, αίτηση αξιολόγησης του συστήματος ποιότητας σε κοινοποιημένο οργανισμό της επιλογής του.

Η αίτηση περιέχει:

- όλες τις κατάλληλες πληροφορίες για την κατηγορία των προβλεπόμενων προϊόντων,

- τον φάκελο του συστήματος ποιότητας,

- τον τεχνικό φάκελο σχετικά με τον εγκεκριμένο τύπο και αντίγραφο της βεβαίωσης εξέτασης τύπου ΕΚ.

3.2. Το σύστημα ποιότητας πρέπει να διασφαλίζει τη συμμόρφωση των προϊόντων προς τον τύπο που περιγράφεται στη βεβαίωση εξέτασης τύπου ΕΚ.

Όλα τα στοιχεία, απαιτήσεις και διατάξεις που εφαρμόζει ο κατασκευαστής πρέπει να συγκεντρώνονται συστηματικά και να απαρτίζουν φάκελο υπό τη μορφή γραπτών μέτρων, διαδικασιών και οδηγιών. Η τεκμηρίωση περί του συστήματος ποιότητας πρέπει να επιτρέπει την ενιαία ερμηνεία των προγραμμάτων, σχεδίων, εγχειριδίων και φακέλων ποιότητας.

Ο φάκελος περιέχει, ιδίως, κατάλληλη περιγραφή:

- των ποιοτικών στόχων, του οργανογράμματος, των ευθυνών και των αρμοδιοτήτων των στελεχών όσον αφορά την ποιότητα των προϊόντων,

- των μεθόδων κατασκευής, των τεχνικών ελέγχου και της διασφάλισης της ποιότητας και των συστηματικών διαδικασιών και δραστηριοτήτων που θα χρησιμοποιηθούν,

- των ελέγχων και των δοκιμών που πρέπει να διεξάγονται πριν, κατά τη διάρκεια και μετά την κατασκευή, και της συχνότητας διεξαγωγής τους,

- των φακέλων ποιότητας, όπως οι εκθέσεις επιθεώρησης και τα στοιχεία δοκιμών και βαθμονόμησης, τις εκθέσεις προσόντων του αρμόδιου προσωπικού κ.λπ.,

- των μέσων που επιτρέπουν να ελέγχεται η επίτευξη της απαιτούμενης ποιότητας των προϊόντων και η αποτελεσματική λειτουργία του συστήματος ποιότητας.

3.3. Ο κοινοποιημένος οργανισμός αξιολογεί το σύστημα ποιότητας για να διαπιστώσει εάν ανταποκρίνεται προς τις απαιτήσεις που αναφέρονται στην παράγραφο 3.2 και τεκμαίρει ότι τα συστήματα ποιότητας που εφαρμόζουν το αντίστοιχο εναρμονισμένο πρότυπο ανταποκρίνονται προς τις απαιτήσεις αυτές.

Η ομάδα ελεγκτών περιλαμβάνει ένα τουλάχιστον μέλος το οποίο έχει πείρα στην αξιολόγηση της σχετικής τεχνολογίας προϊόντος. Η διαδικασία αξιολόγησης περιλαμβάνει επίσκεψη επιθεώρησης στις εγκαταστάσεις του κατασκευαστή.

Η απόφαση κοινοποιείται στον κατασκευαστή και περιλαμβάνει τα συμπεράσματα του ελέγχου και την αιτιολογημένη απόφαση αξιολόγησης.

3.4. Ο κατασκευαστής αναλαμβάνει τη δέσμευση να πληροί τις υποχρεώσεις που απορρέουν από το σύστημα ποιότητας, όπως έχει εγκριθεί, και να το διατηρεί κατάλληλο και αποτελεσματικό.

Ο κατασκευαστής ή ο εντολοδόχος του ενημερώνει τον κοινοποιημένο οργανισμό ο οποίος ενέκρινε το σύστημα ποιότητας για κάθε μελετώμενη αναβάθμιση του συστήματος.

Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει κατά πόσον το τροποποιημένο σύστημα ποιότητας θα εξακολουθεί να πληροί τις απαιτήσεις που αναφέρονται στην παράγραφο 3.2 ή κατά πόσον απαιτείται να γίνει νέα αξιολόγηση.

Ο κοινοποιημένος οργανισμός κοινοποιεί την απόφασή του στον κατασκευαστή. Η κοινοποίηση περιέχει τα συμπεράσματα του ελέγχου και την αιτιολογημένη απόφαση αξιολόγησης.

4. Επιτήρηση υπό την ευθύνη του κοινοποιημένου οργανισμού

4.1. Σκοπός της επιτήρησης είναι να διασφαλίζει ότι ο κατασκευαστής πληροί ορθά τις υποχρεώσεις που προκύπτουν από το εγκεκριμένο σύστημα ποιότητας.

4.2. Ο κατασκευαστής επιτρέπει στον κοινοποιημένο οργανισμό την πρόσβαση, για λόγους επιθεώρησης, στους χώρους κατασκευής, επιθεώρησης, δοκιμών και αποθήκευσης και του παρέχει όλες τις απαραίτητες πληροφορίες, και ιδίως:

- τον φάκελο του συστήματος ποιότητας,

- τους φακέλους ποιότητας, όπως οι εκθέσεις επιθεώρησης και τα στοιχεία των δοκιμών και βαθμονόμησης, οι εκθέσεις προσόντων του αρμόδιου προσωπικού κ.λπ.

4.3. Ο κοινοποιημένος οργανισμός διεξάγει, κατά τακτά διαστήματα, ελέγχους για να επιβεβαιώνεται ότι ο κατασκευαστής διατηρεί και εφαρμόζει το σύστημα ποιότητας και χορηγεί έκθεση ελέγχου στον κατασκευαστή.

4.4. Επιπλέον, ο κοινοποιημένος οργανισμός μπορεί να πραγματοποιήσει αιφνιδιαστικές επισκέψεις στον κατασκευαστή. Κατά τη διάρκεια των επισκέψεων αυτών, ο κοινοποιημένος οργανισμός μπορεί να διεξάγει ή να αναθέτει σε τρίτους δοκιμές για να εξακριβωθεί η ορθή λειτουργία του συστήματος ποιότητας, εφόσον είναι αναγκαίο. Ο κοινοποιημένος οργανισμός χορηγεί στον κατασκευαστή έκθεση επίσκεψης και, εάν πραγματοποιήθηκε δοκιμή, έκθεση δοκιμής.

5. Ο κατασκευαστής τηρεί στη διάθεση των εθνικών αρχών για τουλάχιστον δέκα έτη από την τελευταία ημερομηνία κατασκευής του προϊόντος:

- το φάκελο που προβλέπεται στην παράγραφο 3.1 δεύτερη περίπτωση,

- τις βελτιώσεις που αναφέρονται στην παράγραφο 3.4 δεύτερο εδάφιο,

- τις αποφάσεις και εκθέσεις του κοινοποιημένου οργανισμού που προβλέπονται στην παράγραφο 3.4 τελευταίο εδάφιο, και στις παραγράφους 4.3 και 4.4.

6. Κάθε κοινοποιημένος οργανισμός κοινοποιεί στους λοιπούς κοινοποιημένους οργανισμούς τις σχετικές πληροφορίες που αφορούν τις εγκρίσεις συστημάτων ποιότητας που χορηγούνται και ανακαλούνται.

ΕΝΟΤΗΤΑ Ε (ΔΙΑΣΦΑΛΙΣΗ ΠΟΙΟΤΗΤΑΣ ΠΑΡΑΓΩΓΗΣ)

1. Ο κατασκευαστής, ο οποίος πληροί τις υποχρεώσεις της παραγράφου 2, βεβαιώνει και δηλώνει ότι τα εν λόγω προϊόντα είναι σύμφωνα προς τον τύπο που περιγράφεται στη βεβαίωση εξέτασης τύπου ΕΚ. Ο κατασκευαστής ή ο εντολοδόχος του θέτει το σήμα σε κάθε προϊόν και συντάσσει γραπτή δήλωση πιστότητας. Το σήμα συνοδεύεται από το αναγνωριστικό σύμβολο του κοινοποιημένου οργανισμού ο οποίος είναι υπεύθυνος για την επιτήρηση ΕΚ που αναφέρεται στην παράγραφο 4.

2. Ο κατασκευαστής εφαρμόζει εγκεκριμένο σύστημα ποιότητας της παραγωγής, διενεργεί την τελική επιθεώρηση και δοκιμές του προϊόντος όπως προβλέπεται στην παράγραφο 3 και υπόκειται στην επιτήρηση που αναφέρεται στην παράγραφο 4.

3. Σύστημα ποιότητας

3.1. Ο κατασκευαστής υποβάλλει, για τα σχετικά προϊόντα, αίτηση αξιολόγησης του συστήματος ποιότητας σε κοινοποιημένο οργανισμό της επιλογής του.

Η αίτηση περιέχει:

- όλες τις κατάλληλες πληροφορίες για την κατηγορία των προβλεπόμενων προϊόντων,

- τον φάκελο του συστήματος ποιότητας,

- τον τεχνικό φάκελο σχετικά με τον εγκεκριμένο τύπο και αντίγραφο της βεβαίωσης εξέτασης τύπου ΕΚ.

3.2. Στο πλαίσιο του συστήματος ποιότητας, κάθε προϊόν πρέπει να ελέγχεται και να διεξάγονται οι κατάλληλες δοκιμές, προκειμένου να διασφαλίζεται η πιστότητά του προς τις σχετικές απαιτήσεις των διεθνών κανονισμών. Όλα τα στοιχεία, απαιτήσεις και διατάξεις που εφαρμόζει ο κατασκευαστής πρέπει να συγκεντρώνονται συστηματικά και να απαρτίζουν φάκελο υπό τη μορφή γραπτών μέτρων, διαδικασιών και οδηγιών. Η τεκμηρίωση περί του συστήματος ποιότητας πρέπει να επιτρέπει την ενιαία ερμηνεία των προγραμμάτων, σχεδίων, εγχειριδίων και φακέλων ποιότητας.

Ο φάκελος περιέχει ιδίως κατάλληλη περιγραφή:

- των ποιοτικών στόχων, του οργανογράμματος, των ευθυνών και των αρμοδιοτήτων των στελεχών όσον αφορά την ποιότητα των προϊόντων,

- των ελέγχων και των δοκιμών που πρέπει να διεξάγονται πριν, κατά τη διάρκεια και μετά την κατασκευή, και της συχνότητας διεξαγωγής τους,

- των μέσων που επιτρέπουν να ελέγχεται η επίτευξη της απαιτούμενης ποιότητας των προϊόντων και η αποτελεσματική λειτουργία του συστήματος ποιότητας,

- των φακέλων ποιότητας, όπως οι εκθέσεις επιθεώρησης και τα στοιχεία δοκιμών και βαθμονόμησης, τις εκθέσεις προσόντων του αρμόδιου προσωπικού κ.λπ.

3.3. Ο κοινοποιημένος οργανισμός αξιολογεί το σύστημα ποιότητας για να διαπιστώσει εάν ανταποκρίνεται προς τις απαιτήσεις που αναφέρονται στην παράγραφο 3.2 και τεκμαίρει ότι τα συστήματα ποιότητας που εφαρμόζουν το αντίστοιχο εναρμονισμένο πρότυπο ανταποκρίνονται προς τις απαιτήσεις αυτές.

Η ομάδα ελεγκτών περιλαμβάνει ένα τουλάχιστον μέλος το οποίο έχει πείρα στην αξιολόγηση της σχετικής τεχνολογίας προϊόντος. Η διαδικασία αξιολόγησης περιλαμβάνει επίσκεψη επιθεώρησης στις εγκαταστάσεις του κατασκευαστή.

Η απόφαση κοινοποιείται στον κατασκευαστή και περιλαμβάνει τα συμπεράσματα του ελέγχου και την αιτιολογημένη απόφαση αξιολόγησης.

3.4. Ο κατασκευαστής αναλαμβάνει τη δέσμευση να πληροί τις υποχρεώσεις που απορρέουν από το σύστημα ποιότητας, όπως έχει εγκριθεί, και να το διατηρεί κατάλληλο και αποτελεσματικό.

Ο κατασκευαστής ή ο εντολοδόχος του ενημερώνει τον κοινοποιημένο οργανισμό ο οποίος ενέκρινε το σύστημα ποιότητας για κάθε μελετώμενη αναβάθμιση του συστήματος.

Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει κατά πόσον το τροποποιημένο σύστημα ποιότητας θα εξακολουθεί να πληροί τις απαιτήσεις που αναφέρονται στην παράγραφο 3.2 ή κατά πόσον απαιτείται να γίνει νέα αξιολόγηση.

Ο κοινοποιημένος οργανισμός κοινοποιεί την απόφασή του στον κατασκευαστή. Η κοινοποίηση περιέχει τα συμπεράσματα του ελέγχου και την αιτιολογημένη απόφαση αξιολόγησης.

4. Επιτήρηση υπό την ευθύνη του κοινοποιημένου οργανισμού

4.1. Σκοπός της επιτήρησης είναι να διασφαλίζει ότι ο κατασκευαστής πληροί ορθά τις υποχρεώσεις που προκύπτουν από το εγκεκριμένο σύστημα ποιότητας.

4.2. Ο κατασκευαστής επιτρέπει στον κοινοποιημένο οργανισμό την πρόσβαση, για λόγους επιθεώρησης, στους χώρους κατασκευής, επιθεώρησης, δοκιμών και αποθήκευσης και του παρέχει όλες τις απαραίτητες πληροφορίες, και ιδίως:

- τον φάκελο του συστήματος ποιότητας,

- τον τεχνικό φάκελο,

- τους φακέλους ποιότητας, όπως οι εκθέσεις επιθεώρησης και τα στοιχεία των δοκιμών και βαθμονόμησης, οι εκθέσεις προσόντων του αρμόδιου προσωπικού κ.λπ.

4.3. Ο κοινοποιημένος φορέας διεξάγει, κατά τακτά διαστήματα, ελέγχους για να επιβεβαιώνεται ότι ο κατασκευαστής διατηρεί και εφαρμόζει το σύστημα ποιότητας και χορηγεί έκθεση ελέγχου στον κατασκευαστή.

4.4. Επιπλέον, ο κοινοποιημένος οργανισμός μπορεί να πραγματοποιήσει αιφνιδιαστικές επισκέψεις στον κατασκευαστή. Κατά τη διάρκεια των επισκέψεων αυτών, ο κοινοποιημένος οργανισμός μπορεί να διεξάγει ή να αναθέτει σε τρίτους δοκιμές για να εξακριβωθεί η ορθή λειτουργία του συστήματος ποιότητας, εφόσον είναι αναγκαίο. Ο κοινοποιημένος οργανισμός χορηγεί στον κατασκευαστή έκθεση επίσκεψης και, εάν πραγματοποιήθηκε δοκιμή, έκθεση δοκιμής.

5. Ο κατασκευαστής τηρεί στη διάθεση των εθνικών αρχών για τουλάχιστον δέκα έτη από την τελευταία ημερομηνία κατασκευής του προϊόντος:

- το φάκελο που προβλέπεται στην παράγραφο 3.1 δεύτερη περίπτωση,

- τις βελτιώσεις που αναφέρονται στην παράγραφο 3.4 δεύτερο εδάφιο,

- τις αποφάσεις και εκθέσεις του κοινοποιημένου οργανισμού που προβλέπονται στην παράγραφο 3.4 τελευταίο εδάφιο, και στις παραγράφους 4.3 και 4.4.

6. Κάθε κοινοποιημένος οργανισμός κοινοποιεί στους λοιπούς κοινοποιημένους οργανισμούς τις σχετικές πληροφορίες που αφορούν τις εγκρίσεις συστημάτων ποιότητας που χορηγούνται και ανακαλούνται.

ΕΝΟΤΗΤΑ ΣΤ (ΕΞΑΚΡΙΒΩΣΗ ΕΠΙ ΠΡΟΪΟΝΤΩΝ)

1. Ο κατασκευαστής ή ο εγκατεστημένος στην Κοινότητα εντολοδόχος του ελέγχει και βεβαιώνει τη συμμόρφωση των προϊόντων που διέπονται από τις διατάξεις της παραγράφου 3 προς τον τύπο που περιγράφεται στη βεβαίωση εξέτασης τύπου ΕΚ.

2. Ο κατασκευαστής λαμβάνει όλα τα αναγκαία μέτρα, ώστε η διαδικασία κατασκευής να εξασφαλίζει την συμμόρφωση των προϊόντων προς τον τύπο που περιγράφεται στο πιστοποιητικό εξέτασης τύπου ΕΚ. Ο κατασκευαστής θέτει το σήμα σε κάθε προϊόν και συντάσσει δήλωση συμμόρφωσης.

3. Ο κοινοποιημένος οργανισμός πραγματοποιεί όλες τις κατάλληλες εξετάσεις και δοκιμές προκειμένου να εξακριβώσει κατά πόσον το προϊόν είναι σύμφωνο προς τις απαιτήσεις των διεθνών κανονισμών είτε με έλεγχο και δοκιμή κάθε προϊόντος, όπως ορίζεται στην παράγραφο 4, είτε με στατιστικό έλεγχο και δοκιμή των προϊόντων, όπως ορίζεται στην παράγραφο 5, κατ' επιλογή του κατασκευαστή.

3α. Ο κατασκευαστής ή ο εντολοδόχος του φυλάσσει ένα αντίγραφο της δήλωσης συμμόρφωσης για περίοδο τουλάχιστον δέκα ετών από την τελευταία ημερομηνία κατασκευής του προϊόντος.

4. Εξακρίβωση με εξέταση και δοκιμή του κάθε προϊόντος

4.1. Όλα προϊόντα εξετάζονται ατομικά και διεξάγονται κατάλληλες δοκιμές, προκειμένου να επαληθευθεί η πιστότητά τους προς τον τύπο όπως περιγράφεται στη βεβαίωση εξέτασης τύπου ΕΚ.

4.2. Ο κοινοποιημένος οργανισμός επιθέτει ή φροντίζει να επιτεθεί ο αναγνωριστικός του αριθμός σε κάθε εγκεκριμένο προϊόν και συντάσσει γραπτή βεβαίωση συμμόρφωσης σχετικά με τις πραγματοποιηθείσες δοκιμές.

4.3. Ο κατασκευαστής ή ο εντολοδόχος του επιδεικνύει, εφόσον ζητηθεί, τις βεβαιώσεις συμμόρφωσης του κοινοποιημένου οργανισμού.

5. Στατιστική εξακρίβωση

5.1. Ο κατασκευαστής παρουσιάζει τα προϊόντα του υπό μορφή ομοιογενών παρτίδων και λαμβάνει όλα τα απαραίτητα μέτρα προκειμένου η διαδικασία κατασκευής να εξασφαλίζει ομοιογένεια της κάθε παρουσιαζόμενης παρτίδας.

5.2. Όλα τα προϊόντα πρέπει να διατίθενται για εξακρίβωση υπό μορφή ομοιογενών παρτίδων. Από κάθε παρτίδα λαμβάνεται ένα τυχαίο δείγμα. Τα προϊόντα που συνιστούν το δείγμα εξετάζονται μεμονωμένα και διεξάγονται οι κατάλληλες δοκιμές προκειμένου να διασφαλισθεί η πιστότητά τους προς τις απαιτήσεις των διεθνών κανονισμών που ισχύουν γι' αυτά και να αποφασισθεί η αποδοχή ή η απόρριψη της παρτίδας.

5.3. Για τις παρτίδες που εγκρίνονται, ο κοινοποιημένος οργανισμός επιθέτει ή φροντίζει να επιτεθεί ο αναγνωριστικός του αριθμός σε κάθε προϊόν και να συντάσσει γραπτό πιστοποιητικό συμμόρφωσης σχετικά με τις διεξαχθείσες δοκιμές. Όλα τα προϊόντα της παρτίδας μπορούν να διατίθενται στην αγορά, εκτός από τα προϊόντα του δείγματος τα οποία διαπιστώθηκε ότι δεν είναι σύμφωνα προς τον τύπο.

Εάν μία παρτίδα απορριφθεί, ο κοινοποιημένος οργανισμός ή η οικεία αρχή λαμβάνει τα κατάλληλα μέτρα για να εμποδίσει τη διάθεσή της στην αγορά. Στην περίπτωση συχνής απόρριψης παρτίδων, ο κοινοποιημένος οργανισμός μπορεί να αναστέλλει τη στατιστική εξακρίβωση.

Ο κατασκευαστής μπορεί, υπ' ευθύνη του κοινοποιημένου οργανισμού, να επιθέτει το αναγνωριστικό του αναγνώρισης κατά τη διάρκεια της διαδικασίας κατασκευής.

5.4. Ο κατασκευαστής ή ο εντολοδόχος του πρέπει να είναι σε θέση να επιδείξει, εφόσον ζητηθεί, τις βεβαιώσεις συμμόρφωσης του κοινοποιημένου οργανισμού.

ΕΝΟΤΗΤΑ Ζ (ΕΞΑΚΡΙΒΩΣΗ ΑΝΑ ΜΟΝΑΔΑ)

1. Αυτή η ενότητα περιγράφει τη διαδικασία κατά την οποία ο κατασκευαστής βεβαιώνει και δηλώνει ότι το θεωρούμενο προϊόν, το οποίο έλαβε τη βεβαίωση που αναφέρεται στην παράγραφο 2, είναι σύμφωνο προς τις απαιτήσεις των διεθνών κανονισμών που ισχύουν γι' αυτό. Ο κατασκευαστής ή ο εγκατεστημένος στην Κοινότητα εντολοδόχος του θέτει το σήμα στο προϊόν και συντάσσει δήλωση συμμόρφωσης.

2. Ο κοινοποιημένος οργανισμός εξετάζει το προϊόν και διεξάγει τις κατάλληλες δοκιμές προκειμένου να εξακριβώνεται η πιστότητά του προς τις σχετικές απαιτήσεις των διεθνών κανονισμών.

Ο κοινοποιημένος οργανισμός επιθέτει ή φροντίζει να επιτεθεί ο αναγνωριστικός του αριθμός στο εγκεκριμένο προϊόν και συντάσσει βεβαίωση συμμόρφωσης σχετική με τις διεξαχθείσες δοκιμές.

3. Ο τεχνικός φάκελος αποσκοπεί στο να καταστήσει δυνατή την αξιολόγηση της συμμόρφωσης προς τις απαιτήσεις των διεθνών κανονισμών και την κατανόηση του σχεδιασμού, της κατασκευής και της λειτουργίας του προϊόντος.

ΕΝΟΤΗΤΑ Η (ΠΛΗΡΗΣ ΔΙΑΣΦΑΛΙΣΗ ΠΟΙΟΤΗΤΑΣ)

1. Ο κατασκευαστής, ο οποίος πληροί τις υποχρεώσεις της παραγράφου 2, βεβαιώνει και δηλώνει ότι τα θεωρούμενα προϊόντα πληρούν τις απαιτήσεις των διεθνών κανονισμών που ισχύουν γι' αυτά. Ο κατασκευαστής ή ο εγκατεστημένος στην Κοινότητα εντολοδόχος του θέτει το σήμα σε κάθε προϊόν και συντάσσει γραπτή δήλωση συμμόρφωσης. Το σήμα συνοδεύεται από το αναγνωριστικό σύμβολο του κοινοποιημένου οργανισμού που είναι υπεύθυνος για την επιτήρηση που αναφέρεται στην παράγραφο 4.

2. Ο κατασκευαστής εφαρμόζει εγκεκριμένο σύστημα ποιότητας για το σχεδιασμό, την κατασκευή, την τελική επιθεώρηση και τη δοκιμή του προϊόντος, όπως ορίζεται στην παράγραφο 3, και υπόκειται σε επιτήρηση που αναφέρεται στην παράγραφο 4.

3. Σύστημα ποιότητας

3.1. Ο κατασκευαστής υποβάλλει αίτηση αξιολόγησης του συστήματος ποιότητας σε ένα κοινοποιημένο οργανισμό της επιλογής του για τα σχετικά προϊόντα.

Η αίτηση περιλαμβάνει:

- όλες τις σχετικές πληροφορίες για την προβλεπόμενη κατηγορία προϊόντων,

- το φάκελο του συστήματος ποιότητας.

3.2. Το σύστημα ποιότητας πρέπει να διασφαλίζει τη συμμόρφωση των προϊόντων προς τις απαιτήσεις των διεθνών κανονισμών που ισχύουν γι' αυτά.

Όλα τα στοιχεία, απαιτήσεις και διατάξεις που εφαρμόζει ο κατασκευαστής πρέπει να περιέχονται, κατά συστηματικό και τακτικό τρόπο, σε ένα φάκελο, υπό μορφήν γραπτών μέτρων, διαδικασιών και οδηγιών. Αυτή η τεκμηρίωση του συστήματος ποιότητας επιτρέπει την ενιαία ερμηνεία των διαδικαστικών και ποιοτικών μέτρων, όπως προγράμματα, σχέδια, εγχειρίδια και φάκελοι ποιότητας.

Ο φάκελος περιέχει, ιδίως, κατάλληλη περιγραφή:

- των ποιοτικών στόχων, του οργανογράμματος, των ευθυνών και των αρμοδιοτήτων των στελεχών όσον αφορά το σχεδιασμό και την ποιότητα των προϊόντων,

- των προδιαγραφών τεχνικού σχεδιασμού, συμπεριλαμβανομένων των προτύπων που εφαρμόζονται, και της διασφάλισης ότι πληρούνται οι ουσιαστικές απαιτήσεις των διεθνών κανονισμών που ισχύουν για τα προϊόντα,

- των τεχνικών ελέγχου και επαλήθευσης του σχεδιασμού, των διαδικασιών και των συστηματικών δραστηριοτήτων που θα εφαρμόζονται κατά το σχεδιασμό των προϊόντων όσον αφορά την καλυπτόμενη κατηγορία προϊόντων,

- των αντίστοιχων τεχνικών κατασκευής ποιοτικού ελέγχου και διασφάλισης της ποιότητας, των συστηματικών διαδικασιών και δραστηριοτήτων που θα εφαρμόζονται,

- των εξετάσεων και των δοκιμών που θα διεξάγονται πριν, κατά τη διάρκεια και μετά την κατασκευή, και της συχνότητας διεξαγωγής τους,

- των φακέλων ποιότητας, όπως οι εκθέσεις επιθεώρησης και τα στοιχεία δοκιμών και βαθμονόμησης, οι εκθέσεις προσόντων του αρμόδιου προσωπικού κ.λπ.,

- των μέσων επιτήρησης που επιτρέπουν να ελέγχεται η επίτευξη της επιθυμητής ποιότητας σχεδιασμού και προϊόντων και η αποτελεσματική λειτουργία του συστήματος ποιότητας.

3.3. Ο κοινοποιημένος οργανισμός αξιολογεί το σύστημα ποιότητας για να διαπιστώσει εάν ανταποκρίνεται προς τις απαιτήσεις που αναφέρονται στην παράγραφο 3.2 και τεκμαίρει ότι τα συστήματα ποιότητας που εφαρμόζουν το αντίστοιχο εναρμονισμένο πρότυπο ανταποκρίνονται προς τις απαιτήσεις αυτές.

Η ομάδα ελεγκτών περιλαμβάνει ένα τουλάχιστον μέλος με πείρα αξιολόγησης της σχετικής τεχνολογίας. Η διαδικασία αξιολόγησης περιλαμβάνει επίσκεψη στις εγκαταστάσεις του κατασκευαστή.

Η απόφαση κοινοποιείται στον κατασκευαστή και περιλαμβάνει τα συμπεράσματα του ελέγχου και την αιτιολογημένη απόφαση αξιολόγησης.

3.4. Ο κατασκευαστής αναλαμβάνει τη δέσμευση να εκτελεί τις υποχρεώσεις που απορρέουν από το σύστημα ποιότητας, όπως έχει εγκριθεί, και να το συντηρεί ώστε να παραμένει κατάλληλο και αποτελεσματικό.

Ο κατασκευαστής ή ο εντολοδόχος του ενημερώνει τον κοινοποιημένο οργανισμό ο οποίος ενέκρινε το σύστημα ποιότητας για κάθε μελετώμενη προσαρμογή του συστήματος ποιότητας.

Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει κατά πόσον το τροποποιημένο σύστημα ποιότητας θα εξακολουθεί να πληροί τις απαιτήσεις που αναφέρονται στην παράγραφο 3.2, ή κατά πόσον πρέπει να γίνει νέα αξιολόγηση.

Ο κοινοποιημένος οργανισμός κοινοποιεί την απόφασή του στον κατασκευαστή. Η κοινοποίηση περιέχει τα συμπεράσματα του ελέγχου και την αιτιολογημένη απόφαση αξιολόγησης.

4. Επιτήρηση ΕΚ υπό την ευθύνη του κοινοποιημένου οργανισμού

4.1. Σκοπός της επιτήρησης είναι να διασφαλίζει ότι ο κατασκευαστής πληροί ορθά τις υποχρεώσεις οι οποίες απορρέουν από το εγκεκριμένο σύστημα ποιότητας.

4.2. Ο κατασκευαστής επιτρέπει στον κοινοποιημένο οργανισμό την πρόσβαση, για λόγους επιθεώρησης, στους χώρους σχεδιασμού, κατασκευής, επιθεώρησης, δοκιμών και αποθήκευσης και του παρέχει όλες τις απαραίτητες πληροφορίες, και ιδίως:

- το φάκελο του συστήματος ποιότητας,

- τους φακέλους ποιότητας, όπως προβλέπονται από το σχεδιαστικό μέρος του συστήματος ποιότητας, όπως αποτελέσματα αναλύσεων, υπολογισμών, δοκιμών κ.λπ.,

- τους φακέλους ποιότητας, όπως προβλέπονται από το κατασκευαστικό μέρος του συστήματος ποιότητας, όπως εκθέσεις επιθεωρήσεων και στοιχεία δοκιμών, στοιχεία βαθμονομήσεων, εκθέσεις προσόντων του αρμόδιου προσωπικού κ.λπ.

4.3. Ο κοινοποιημένος οργανισμός διεξάγει, κατά τακτά διαστήματα, ελέγχους για να βεβαιώνεται ότι ο κατασκευαστής διατηρεί και εφαρμόζει το σύστημα ποιότητας και χορηγεί έκθεση ελέγχου στον κατασκευαστή.

4.4. Επιπλέον, ο κοινοποιημένος οργανισμός μπορεί να πραγματοποιεί απροειδοποίητες επισκέψεις στον κατασκευαστή. Με την ευκαιρία των επισκέψεων αυτών, ο κοινοποιημένος οργανισμός μπορεί να διεξάγει ή να φροντίζει να διεξάγονται δοκιμές για να εξακριβωθεί, εάν χρειάζεται, η καλή λειτουργία του συστήματος ποιότητας. Ο κοινοποιημένος οργανισμός χορηγεί στον κατασκευαστή έκθεση της επίσκεψης και, εάν πραγματοποιηθεί δοκιμή, έκθεση δοκιμής.

5. Ο κατασκευαστής διατηρεί στη διάθεση των εθνικών αρχών, για περίοδο τουλάχιστον δέκα ετών από την τελευταία ημερομηνία κατασκευής του προϊόντος:

- το φάκελο που αναφέρεται στην παράγραφο 3.1 δεύτερο εδάφιο δεύτερη περίπτωση,

- τις αναπροσαρμογές που αναφέρονται στην παράγραφο 3.4 δεύτερο εδάφιο,

- τις αποφάσεις και τις εκθέσεις του κοινοποιημένου οργανισμού που αναφέρονται στην παράγραφο 3.4 τελευταίο εδάφιο και στις παραγράφους 4.3 και 4.4.

6. Κάθε κοινοποιημένος οργανισμός κοινοποιεί στους λοιπούς κοινοποιημένους οργανισμούς τις σχετικές πληροφορίες που αφορούν τις εγκρίσεις συστημάτων ποιότητας που χορηγούνται ή ανακαλούνται.

Τεχνικός φάκελος που υποβάλλει ο κατασκευαστής στον κοινοποιημένο οργανισμό

Ο τεχνικός φάκελος που προβλέπεται στο παράρτημα Β περιλαμβάνει όλα τα σχετικά στοιχεία ή μέσα που χρησιμοποιούνται από τον κατασκευαστή για την εξασφάλιση της συμμόρφωσης του εξοπλισμού προς τις βασικές απαιτήσεις για τα προϊόντα αυτά.

Ο τεχνικός φάκελος οφείλει να συμβάλει στην κατανόηση του σχεδιασμού, της κατασκευής και της λειτουργίας του προϊόντος, καθώς και να διευκολύνει την αξιολόγηση της συμμόρφωσης προς τις απαιτήσεις των σχετικών διεθνών κανονισμών.

Ο φάκελος περιλαμβάνει, στο βαθμό που απαιτείται για την αξιολόγηση:

- γενική περιγραφή του τύπου,

- αρχικά και κατασκευαστικά σχέδια, καθώς και διαγράμματα συστατικών μερών, υποσυγκροτημάτων κυκλωμάτων κ.λπ.,

- τις απαραίτητες περιγραφές και επεξηγήσεις για την κατανόηση των εν λόγω σχεδίων και διαγραμμάτων, συμπεριλαμβανομένης της λειτουργίας του προϊόντος,

- τα αποτελέσματα των υπολογισμών σχεδιασμού, εξετάσεων που έχουν πραγματοποιηθεί κ.λπ.,

- εκθέσεις δοκιμών,

- εγχειρίδια για εγκατάσταση, χρήση και συντήρηση.

Όταν χρειάζεται, ο φάκελος σχεδιασμού πρέπει να περιλαμβάνει τα ακόλουθα στοιχεία:

- βεβαιώσεις σχετικά με τον εξοπλισμό που είναι ενσωματωμένος στη συσκευή,

- βεβαιώσεις και πιστοποιητικά σχετικά με τις μεθόδους κατασκευής ή/και επιθεώρησης ή/και παρακολούθησης της συσκευής,

- κάθε άλλο έγγραφο που παρέχει στον κοινοποιημένο οργανισμό τη δυνατότητα βελτίωσης της αξιολόγησής του.

(1) Ένας τύπος μπορεί να καλύπτει διάφορες παραλλαγές του προϊόντος, εφόσον οι διαφορές μεταξύ των παραλλαγών δεν επηρεάζουν το επίπεδο ασφάλειας και τις λοιπές απαιτήσεις σχετικά με τις επιδόσεις του προϊόντος.

ΠΑΡΑΡΤΗΜΑ Γ

ΕΛΑΧΙΣΤΑ ΚΡΙΤΗΡΙΑ ΠΟΥ ΠΡΕΠΕΙ ΝΑ ΛΑΜΒΑΝΟΝΤΑΙ ΥΠΟΨΗ ΑΠΟ ΤΑ ΚΡΑΤΗ ΜΕΛΗ ΟΣΟΝ ΑΦΟΡΑ ΤΟΥΣ ΚΟΙΝΟΠΟΙΗΜΕΝΟΥΣ ΟΡΓΑΝΙΣΜΟΥΣ

1. Οι κοινοποιημένοι οργανισμοί πρέπει να πληρούν τις απαιτήσεις της σειράς ΕΝ 45000.

2. Όταν ένας κοινοποιημένος οργανισμός χορηγεί εγκρίσεις τύπου για λογαριασμό κράτους μέλους, το κράτος μέλος πρέπει να εξασφαλίζει ότι τα προσόντα, η τεχνική εμπειρία και το προσωπικό του κοινοποιημένου οργανισμού καθιστούν δυνατή τη χορήγηση εγκρίσεων τύπου που συμμορφώνονται προς τις απαιτήσεις της παρούσας οδηγίας και εγγυώνται υψηλό επίπεδο ασφάλειας.

3. Ο κοινοποιημένος οργανισμός πρέπει να είναι σε θέση να παρέχει εμπειρογνωμοσύνη σε ναυτιλιακά θέματα.

Ένας κοινοποιημένος οργανισμός εξουσιοδοτείται να εκτελεί τις διαδικασίες αξιολόγησης της πιστότητας για κάθε οικονομικό φορέα που είναι εγκατεστημένος εντός ή εκτός της ΕΚ.

Ένας κοινοποιημένος οργανισμός μπορεί να εκτελεί τις διαδικασίες αξιολόγησης της πιστότητας σε κάθε κράτος μέλος ή σε κάθε τρίτη χώρα, χρησιμοποιώντας τα μέσα που διαθέτει στο κράτος αυτό ή το προσωπικό του υποκαταστήματός του στο εξωτερικό.

Σε περίπτωση που ένα υποκατάστημα ενός κοινοποιημένου οργανισμού εκτελεί διαδικασίες αξιολόγησης της πιστότητας, όλα τα έγγραφα που αφορούν τις διαδικασίες αξιολόγησης της πιστότητας πρέπει να εκδίδονται από και στο όνομα του κοινοποιημένου οργανισμού και όχι στο όνομα του υποκαταστήματος.

Εντούτοις, ένα υποκατάστημα ενός κοινοποιημένου οργανισμού που είναι εγκατεστημένος σε άλλο κράτος μέλος μπορεί να εκδίδει έγγραφα σχετικά με τις διαδικασίες αξιολόγησης της πιστότητας, εάν έχει κοινοποιηθεί από το εν λόγω κράτος μέλος.

ΠΑΡΑΡΤΗΜΑ Δ

ΣΗΜΑ ΠΙΣΤΟΤΗΤΑΣ

Το σήμα πιστότητας έχει την ακόλουθη μορφή:

>ΑΝΑΦΟΡΑ ΣΕ ΦΗΛΜ>

Σε περίπτωση σμίκρυνσης ή μεγέθυνσης του σήματος, πρέπει να διατηρούνται οι αναλογίες που προκύπτουν από την παραπάνω βαθμολογημένη γραφική απεικόνιση.

Τα διάφορα στοιχεία του σήματος πρέπει να έχουν την ίδια ή σχεδόν την ίδια κατακόρυφη διάσταση, η οποία δεν μπορεί να είναι μικρότερη από 5 mm.

Η εν λόγω ελάχιστη διάσταση μπορεί να καταργείται για μηχανήματα μικρής κλίμακας.